Am tmazɣa d aẓar n yal aqbayli d udem aḥeqqi n yidles, tutlayt, ansayen swayes i dyetturebba, tidak ireṣṣan deg-s lejdud-is, d agerruj ur nɣelli, imi d Ayen i d-ǧǧan yimaziɣennneɣ imezwura iɣef sseḥbibiren akken tumast-nneɣ ur tettmettat maca s zerri n wakud d ubeddel n tsutiwin bɣan ad tt-mḥun si lǧeṛṛa, acku kren-d yinaṣliyen i d-yuɣen abrid n umennuɣ imi d tadyant iceɣben yak amaziɣ, tiɣri n yidammen tmudd-asen lhiba, d tadyant iɣef ɣlin acḥal d tirwiḥin seg 1949 ar Assa, Maca Maci akken ma llan kra kan n uɣref i dyefkan tirwiḥin-nsen ad nnaɣen ɣef tumast tamaziɣt, anida iɣerfan nniḍen kra ugaden kra fkan afus.